CELEX: 32016R1793
Language: sl
Date: 2016-10-10 00:00:00
Title: Izvedbena uredba Komisije (EU) 2016/1793 z dne 10. oktobra 2016 o spremembi Izvedbene uredbe (EU) 2016/759 glede vnosa v Unijo želatine in kolagena ter obdelanih surovin za te proizvode iz Tajvana (Besedilo velja za EGP)

11.10.2016   
            
            
               SL
            
            
               Uradni list Evropske unije
            
            
               L 274/48
            
         IZVEDBENA UREDBA KOMISIJE (EU) 2016/1793
   z dne 10. oktobra 2016
   o spremembi Izvedbene uredbe (EU) 2016/759 glede vnosa v Unijo želatine in kolagena ter obdelanih surovin za te proizvode iz Tajvana
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti člena 8(1) Direktive,
   ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (2), in zlasti člena 11(1) Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) 2016/759 (3) vsebuje sezname tretjih držav, delov tretjih držav in ozemelj, iz katerih države članice dovolijo vnos v Unijo nekaterih proizvodov živalskega izvora, namenjenih za prehrano ljudi, vključno z želatino in kolagenom.
            
         
               (2)
            
            
               V delu III Priloge I k Izvedbeni uredbi (EU) 2016/759 so za želatino in kolagen vrste, iz katerih sta pridobljena, razdeljene v štiri kategorije. Podobno tudi del V navedene priloge vsebuje tako razdelitev za obdelane surovine za proizvodnjo želatine in kolagena. V navedenih delih Tajvana ni na seznamu za uvoz želatine in kolagena, pridobljenih iz perutnine, vključno z ratiti in pernato divjadjo, niti za uvoz obdelanih surovin za proizvodnjo take želatine ali kolagena.
            
         
               (3)
            
            
               Tajvan izpolnjuje pogoje za vključitev na seznam za uvoz v Unijo take želatine in kolagena ter obdelanih surovin za proizvodnjo take želatine ali kolagena, določene v Uredbi (ES) št. 854/2004, in bi ga bilo zato treba vključiti na zadevni seznam iz Priloge I k Izvedbeni uredbi (EU) 2016/759.
            
         
               (4)
            
            
               Izvedbeno uredbo (EU) 2016/759 bi bilo zato treba ustrezno spremeniti.
            
         
               (5)
            
            
               Da bi se izognili kakršnim koli motnjam uvoza po datumu iz člena 8 Izvedbene uredbe (EU) 2016/759, bi morala ta uredba začeti veljati tretji dan po objavi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga I k Izvedbeni uredbi (EU) 2016/759 se spremeni:
   
               (a)
            
            
               v delu III se oddelek B nadomesti z naslednjim:
               
                  „ODDELEK B
               
               
                  Želatina in kolagen, pridobljena iz perutnine, vključno z ratiti in pernato divjadjo
               
               Tretje države in ozemlja iz stolpca 1 iz dela 1 Priloge I k Uredbi (ES) št. 798/2008 ter naslednje države ali ozemlja:
               
                           OZNAKA ISO DRŽAVE
                        
                        
                           DRŽAVA/OZEMLJE
                        
                     
                           TW
                        
                        
                           Tajvan“
                        
                     
         
               (b)
            
            
               v delu V se oddelek B nadomesti z naslednjim:
               
                  „ODDELEK B
               
               
                  Obdelane surovine, pridobljene iz perutnine, vključno z ratiti in pernato divjadjo
               
               Tretje države in ozemlja iz stolpca 1 iz dela 1 Priloge I k Uredbi (ES) št. 798/2008 ter naslednje države ali ozemlja:
               
                           OZNAKA ISO DRŽAVE
                        
                        
                           DRŽAVA/OZEMLJE
                        
                     
                           TW
                        
                        
                           Tajvan“
                        
                     
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. oktobra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 18, 23.1.2003, str. 11.
   
      (2)  UL L 139, 30.4.2004, str. 206.
   
      (3)  Izvedbena uredba Komisije (EU) 2016/759 z dne 28. aprila 2016 o pripravi seznamov tretjih držav, delov tretjih držav in ozemelj, iz katerih države članice dovolijo vnos nekaterih proizvodov živalskega izvora, namenjenih za prehrano ljudi, v Unijo, o določitvi zahtev za spričevala ter o spremembi Uredbe (ES) št. 2074/2005 in razveljavitvi Odločbe 2003/812/ES (UL L 126, 14.5.2016, str. 13).